Vyhodnotenie medzirezortného pripomienkového konania

Návrh zákona , ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania	 	
Počet vznesených pripomienok, z toho zásadných	30  / 6 	
Počet vyhodnotených pripomienok	30 	
		
Počet akceptovaných pripomienok, z toho zásadných	11  / 2 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	16  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
5 .	Národná banka Slovenska 	 	 	x 	 	
6 .	Združenie miest a obcí Slovenska 	 	 	 	x 	
7 .	Najvyšší kontrolný úrad Slovenskej republiky 	 	 	x 	 	
8 .	Zväz elektrotechnického priemyslu Slovenskej republiky 	 	 	 	x 	
9 .	Odbor aproximácie práva sekcie vládnej legislatívy Úradu vlády SR 	1 (1o,0z) 	 	 	 	
10 .	Štatistický úrad Slovenskej republiky 	 	 	x 	 	
11 .	Správa štátnych hmotných rezerv Slovenskej republiky 	 	 	x 	 	
12 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
13 .	Protimonopolný úrad Slovenskej republiky 	 	 	x 	 	
14 .	Úrad geodézie, kartografie a katastra Slovenskej republiky 	 	 	 	x 	
15 .	Republiková únia zamestnávateľov 	2 (0o,2z) 	 	 	 	
16 .	Ministerstvo obrany Slovenskej republiky 	3 (3o,0z) 	 	 	 	
17 .	Úrad jadrového dozoru Slovenskej republiky 	 	 	x 	 	
18 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
19 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
20 .	Ministerstvo hospodárstva Slovenskej republiky 	 	 	x 	 	
21 .	Úrad vlády Slovenskej republiky 	 	 	 	x 	
22 .	Podpredseda vlády SR pre investície 	 	 	 	x 	
23 .	Ministerstvo zdravotníctva Slovenskej republiky 	2 (0o,2z) 	 	 	 	
24 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
25 .	Ministerstvo financií Slovenskej republiky 	 	 	 	x 	
26 .	Odbor vládnej agendy Úradu vlády 	 	 	 	x 	
27 .	Najvyšší súd Slovenskej republiky 	 	 	 	x 	
28 .	Ministerstvo spravodlivosti Slovenskej republiky 	 	 	x 	 	
29 .	Národný bezpečnostný úrad 	1 (1o,0z) 	 	 	 	
30 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
31 .	Úrad priemyselného vlastníctva Slovenskej republiky 	2 (2o,0z) 	 	 	 	
32 .	Ministerstvo životného prostredia Slovenskej republiky  	1 (0o,1z) 	 	 	 	
33 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
34 .	Ministerstvo kultúry Slovenskej republiky 	6 (6o,0z) 	 	 	 	
35 .	Sekcia európskych programov 	 	 	 	x 	
36 .	Ministerstvo vnútra Slovenskej republiky 	1 (1o,0z) 	 	 	 	
37 .	Verejnosť 	1 (1o,0z) 	 	 	 	
38 .	Úrad na ochranu osobných údajov Slovenskej republiky 	2 (2o,0z) 	 	 	 	
	SPOLU	30 (24o,6z) 	0 (0o,0z) 	12 	10 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
AZZZ SR 	§ 27 Povinnosti deklaranta a colného úradu 
Nad rámec novely colného zákona 199/2004 Z.z. 
§ 27 Povinnosti deklaranta a colného úradu 
1, V§ 27doplniť nový ods.5 v znení „Deklarant a colný úrad je povinný zabezpečiť ,aby dovoz a vývoz tovaru z a do tretích krajín prostredníctvom cestnej dopravy bol realizovaný len subjektom, ktorý plní podmienky medzinárodných dohôd a zmlúv" 

Odôvodnenie: 
Tento nový odsek má zabezpečiť kontrolu ,či dopravca z tretej krajiny splna podmienky medzinarodnej zmluvy a ma právo tovar do krajiny doviesť resp.z krajiny vyviesť . Je to kontrolná činnosť ,ktorá znemožňuje odoberanie práce slovenským podnikateľom v cestnej doprave. Príkladom nevykonávania takejto kontroly je, že na rokovaní v Ruskej federácii , nám bolo oznámené, že 60 % tovarov zo Slovenska do Ruska previezli dopravcovia tretích krajín. A to je dôvod prečo je potrebne vykonávať kontrolu týchto subjektov. 
 	Z 	N 	Rozpor bol odstránený. Na rozporovom konaní dňa 31. 7. 2015 AZZZ SR upustila od zásadnej pripomienky. MF SR v spolupráci s AZZZ SR (ČESMAD) bude uvedený problém ďalej riešiť spôsobom, ktorý vychádza z návrhu novely zákona č. 56/2012 Z. z. o cestnej doprave. Uvedený návrh zákona sa v súčasnosti nachádza v legislatívnom procese ako čl. XI návrhu zákona o jednotnom informačnom systéme v cestnej doprave a o zmene a doplnení niektorých zákonov. 	
OAP SVL ÚV SR 	K citáciám poznámok pod čiarou: 
Žiadame predkladateľa, aby poznámky pod čiarou uvádzal v súlade s Legislatívnymi pravidlami vlády SR, konkrétne s prílohou č. 3, v ktorej sú ustanovené pokyny k uvádzaniu citácií právne záväzných aktov Európskej únie. 
Podľa bodu 5 predmetnej prílohy č. 3 k Legislatívnym pravidlám vlády sa skrátená citácia nariadenia uvádza takto: „(vykonávacie/delegované) nariadenie (EÚ/ES/EHS) č. ../..“, žiadame preto v súlade s týmto ustanovením upraviť poznámky pod čiarou v celom texte návrhu zákona a skrátenú citáciu právne záväzného aktu Európskej únie uvádzať nasledovne: 
„nariadenie (EÚ) č. 952/2013“. 

 	O 	A 	Znenie poznámok pod čiarou upravené v súlade s LPV SR. 	
RUZ 	1. Zásadná pripomienka k čl. I., novelizačný bod 64 
Navrhujeme ponechať súčasné znenie §57 a týkajúce sa minimálnej výšky DPH na dovoze. Navrhujeme, aby bola suma minimálnej DPH zvýšená aspoň na 10 eur. 

Odôvodnenie: 
Podľa súčasného právneho stavu sa nevyrubí clo a/alebo DPH ak výška dovozného cla, resp. DPH pi dovoze nepresiahne pri cle 10 eur a pri DPH 5 eur. Návrh novely však uvedené ustanovenia vypúšťa, pričom sa budú uplatňovať ustanovenia práva EÚ, ktoré síce uvádzajú hranicu na nevymeranie cla do výšky 10 eur, ale neobsahujú ustanovenie o DPH. Podľa navrhovaného znenia by sa tak mala dovymerať DPH aj v minimálnej výške (napr. 0,01 eur) čo predstavuje značnú administratívnu záťaž s minimálnym pozitívnym vplyvom na verejné financie. 
 	Z 	A 	Doplnené nové znenie § 57.  	
RUZ 	2. Zásadná pripomienka k čl. I., novelizačný bod 81 
RÚZ navrhuje, aby sa uvedené sankčné ustanovenia neuplatňovali na tzv. Schválené hospodárske subjekty (SHS), ktoré boli colnou správou v rámci procesu získania osvedčenia SHS označené za vyhovujúce z pohľadu interných colných postupov, finančnej spoľahlivosti, kontrolných postupov atď. Klasifikovanie a postihovanie každého takéhoto konania ako deliktu môže súčasne ohroziť dosiahnutý status SHS. Dôvodová správa k uvedenému ustanovenie používa slovo páchateľ, čo môže naznačovať možnú kriminalizáciu spoľahlivých subjektov. 

Odôvodnenie: 
Navrhované ustanovenie by sa v navrhovanom znení malo aplikovať aj na prípady dovymerania colného dlhu. V praxi však nastávajú prípady keď dôjde k vzniku colného dlhu v dôsledku následného precenenia dovezených a už preclených tovarov. V takom prípade subjekty, z vlastnej iniciatívy bezodkladne podávajú žiadosť o dovymeranie colného dlhu. Takýto postup nie je v súčasnosti postihovaný žiadnou sankciou. Navrhujeme ponechať súčasne platný právny stav. 
 	Z 	N 	Rozpor bol odstránený. Na rozporovom konaní dňa 3. 8. 2015 RÚZ upustila od zásadnej pripomienky. 	
MO SR 	K čl. I bodu 63 § 53 návrhu zákona a k jeho odôvodneniu  
Odporúčame v navrhovanom znení ustanovenia § 53 ods. 4 slovo „piatich“ nahradiť slovom „desiatich“. Alternatívne navrhujeme upraviť odôvodnenie tohto ustanovenia, ktoré sa v súvislosti so skrátením lehoty odvoláva na čl. 103 ods. 2 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (ďalej len „colný kódex“). Z čl. 103 ods. 2 colného kódexu vyplýva možnosť predĺženia lehoty na minimálne päť rokov a maximálne na desať rokov, a to v súlade s vnútroštátnym právom. 	O 	N 	Navrhované znenie zodpovedá zámeru predkladateľa. 	
MO SR 	K čl. I bodu 63 § 55 návrhu zákona 
1.Odporúčame v navrhovanom znení § 55 ods. 2 písm. a) a ods. 3 písm. b) prehodnotiť slová „poisťovňu z iného členského štátu“, resp. slová „poisťovne z iného členského štátu“ v kontexte čl. 94 ods. 1 colného kódexu. 
2.V § 55 ods. 10 navrhujeme slovo „stanovené“ nahradiť slovom „určené“, ktoré je vhodnejšie použiť vo vzťahu k podmienkam uvedeným v rozhodnutí colného úradu. 
 	O 	ČA 	K pripomienke č. 1. - neakceptovaná. Použitá terminológia zodpovedá úprave v zákone č. 39/2015 Z. z. o poisťovníctve a o zmene a doplnení niektorých zákonov. 

K pripomienke č. 2 - akceptovaná. Text upravený. 	
MO SR 	K čl. I bodu 64 § 57 návrhu zákona a k jeho odôvodneniu 
Odporúčame v odôvodnení predmetného novelizačného bodu uviesť príslušné ustanovenia colných predpisov Európskej únie, ktoré upravujú zanedbateľné sumy, príp. namiesto vypustenia ustanovenia § 57 v návrhu zákona špecifikovať zanedbateľné sumy odkazom na tieto ustanovenia, a to za účelom jednoduchšej aplikácie predpisov Európskej únie v praxi. 	O 	N 	Vykonávacie akty a delegované akty k Colnému kódexu Únie sú stále v legislatívnom procese, preto nie je možné v súčasnosti na ne odkázať ani v dôvodovej správe, ani v poznámke pod čiarou. 	
MZVaEZ SR 	K čl. III 
V úvodnej vete odporúčame vypustiť slová "a dopĺňa". Pripomienka legislatívno-technická. 	O 	N 	Úvodná veta je v súlade s LPV SR. 	
MZ SR 	K Čl. I, bodu 51 
Nové znenie § 36a žiadame upraviť tak, aby sa nevzťahoval iba na odpad, ale všeobecne na tovar, ktorý nie je tovarom Únie, v súlade s nariadením Európskeho parlamentu a rady (EÚ) č. 952/2013 z 9. októbra 2013, ktorým sa ustanovuje Colný kódex Únie v platnom znení. 
Táto pripomienka je zásadná. 
 	Z 	A 	Text upravený v súlade s pripomienkou MZ SR. 	
MZ SR 	Nad rámec 
Žiadame doplniť právomoc colných orgánov nariadiť zneškodnenie látok označených ako omamné a psychotropné látky podľa §2 ods. 3 písm. b) a ako rizikové látky podľa § 16 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov z dôvodu potrieb aplikačnej praxe. Táto pripomienka je zásadná. 
 	Z 	N 	Rozpor bol odstránený. Na rozporovom konaní dňa 3. 8. 2015 MZ SR upustilo od zásadnej pripomienky. 	
MPSVR SR 	K čl. II 
Odporúčame v čl. II úvodnej vete doplniť skrátené citácie ostatných dvoch noviel právneho predpisu. 
Odôvodnenie: Pripomienka legislatívno – technická. 
 	O 	A 	Text upravený. 	
MPSVR SR 	K čl. V 
Odporúčame v čl. V jednoznačne upraviť nadobudnutie účinnosti právneho predpisu. 
Odôvodnenie: Pripomienka legislatívno – technická. 
 	O 	N 	Vzhľadom na neukončený legislatívny proces pri delegovaných aktoch a vykonávacích aktoch k Colnému kódexu Únie nemožno vylúčiť odklad predpokladaného dňa nadobudnutia účinnosti Colného kódexu Únie. 	
NBÚ 	K § 12, 36 a 53 
V návrhu zákona sa v ustanoveniach § 12, 36 a 53 zavádza pojem „zaručený elektronický podpis“. Navyše sa navrhuje nové znenie § 36 ods. 9, kde sa zavádza pojem „zaručená elektronická pečať s pripojenou časovou pečiatkou“. 
Podľa bodu 21. prílohy č. 5 k Legislatívnym pravidlám vlády SR a vzhľadom na to, že v platnom znení § 32 ods. 3 zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov je nad pojmom „zaručený elektronický podpis“ použitý odkaz na zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov, navrhujeme odkaz na uvedený zákon použiť aj v novonavrhovaných ustanoveniach. 
 	O 	N 	Ide o špecifický pojem dlhodobo etablovaný v právnom poriadku SR, o ktorého obsahu nemôže vzniknúť pochybnosť. 	
MDVaRR SR 	K bodu 19 
Odporúčame upraviť bod 19 § 16 ods. 1, z navrhovaného znenia nie je zrejme ešte v akej inej podobe je prípustné podať žiadosť. 
 	O 	N 	Z colných predpisov EÚ vyplýva, že základná forma komunikácie medzi hospodárskymi subjektmi a colnými úradmi má elektronickú podobu. 	
MDVaRR SR 	K bodu 51 
Odporúčame v bode 51 ods. 2 nahradiť slovo ,,tovaru“ slovom ,,odpadu“. 
 	O 	N 	Akceptovaná pripomienka MZ SR. 	
MDVaRR SR 	K Čl. III 
V Čl. III v úvodnej vete odporúčame vypustiť slová ,,a dopĺňa“. 
 	O 	N 	Úvodná veta je v súlade s LPV SR. 	
ÚPV SR 	Čl. V 
Účinnosť právneho predpisu je z pohľadu jeho adresátov formulovaná neštandardne a adresátom nezabezpečuje potrebnú mieru právnej istoty. Odporúčame preformulovať. 	O 	N 	Vzhľadom na neukončený legislatívny proces pri delegovaných aktoch a vykonávacích aktoch k Colnému kódexu Únie nemožno vylúčiť odklad predpokladaného dňa nadobudnutia účinnosti Colného kódexu Únie. 	
ÚPV SR 	Čl. I, poznámka pod čiarou k odkazu 60b 
Dávame na zváženie uvádzanie Občianskeho súdneho poriadku v poznámke pod čiarou k odkazu 60b, a to vzhľadom na skutočnosť, že od 1.7.2016 nadobúdajú účinnosť nové procesné kódexy (zákon č. 160/2015 Z. z. Civilný sporový poriadok, ktorým sa v § 473 ruší Občiansky súdny poriadok, a zákon č. 162/2015 Z. z. Správny súdny poriadok). Vzhľadom na "neurčité" stanovenie účinnosti Článku I je tak možné predpokladať aj nadobudnutie jeho účinnosti po 1.7.2016 (pozri aj pripomienku k Čl. V navrhovaného právneho predpisu). 	O 	N 	Vzhľadom na predpokladaný dátum účinnosti tohto návrhu zákona je predmetný odkaz v poriadku. 	
MŽP SR 	K Čl. II § 9 ods. 3 
V Čl. II § 9 ods. 3 žiadame vložiť nové písmeno x), ktoré znie: 
„x) vykonáva úradné kontroly podľa osobitného predpisu,26aa) ak tieto nie sú v pôsobnosti iných príslušných orgánov,26ab) a bez zbytočného odkladu písomne informuje Ministerstvo životného prostredia Slovenskej republiky o tom, že zistil dovoz alebo tranzit tovaru v rozpore s osobitným predpisom,26ac)“. 
Poznámky pod čiarou k odkazom 26aa až 26ac znejú: 
„26aa) Čl. 15 ods. 2, 4 a 5 nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (Ú. v. EÚ L 317/35, 4.11.2014), 
26ab) Čl. 15 ods. 3 nariadenia (EÚ) č. 1143/2014, 
26ac) Nariadenie (EÚ) č. 1143/2014.“. 

Odôvodnenie: 
Navrhovaným novelizačným bodom sa z dôvodu potreby implementácie nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (ďalej len „nariadenie EÚ“) ustanovuje pôsobnosť colných úradov na vykonávanie úradných kontrol v zmysle čl. 15 nariadenia EÚ. Uvedená pôsobnosť colných úradov sa nebude vzťahovať na špecifické úradné kontroly v hraničných subjektoch, ktoré v zmysle čl. 15 ods. 3 nariadenia EÚ majú vykonávať osobitné orgány, ktorými budú Štátna veterinárna a potravinová správa a Ústredný kontrolný a skúšobný ústav poľnohospodársky v Bratislave. Súčasne sa ustanovuje, že v prípade, ak colné úrady zistia dovoz alebo tranzit nepôvodných inváznych druhov v rozpore s nariadením EÚ, budú o tom bez zbytočného odkladu písomne informovať Ministerstvo životného prostredia Slovenskej republiky, ktoré je ústredným orgánom štátnej správy pre oblasť upravenú nariadením EÚ a ktoré musí disponovať relevantnými informáciami na riadne plnenie úloh, ktoré mu z tohto nariadenia vyplývajú. 
Na základe vyššie uvedenej právnej úpravy nebude už ďalej nutné ustanovovať pôsobnosť colného úradu vo vzťahu k relevantným ustanoveniam nariadenia EÚ v zákone č. 543/2002 Z. z. o ochrane prírody a krajiny v znení neskorších predpisov, resp. inom všeobecne záväznom právnom predpise. 
 	Z 	N 	Rozpor bol odstránený. Na rozporovom konaní dňa 30. 7. 2015 MŽP SR upustilo od zásadnej pripomienky. 	
MŠVVaŠ SR 	K ČL. I Bod 30 
V § 24 ods. 1 odporúčame slovo "colný" vypustiť a nahradiť slovom " colným". 	O 	A 	Text upravený. 	
MK SR 	K Čl. I k bodu 30 
V § 24 ods. 1 odporúčame slovo "Colný" nahradiť slovo "Colným". 
Odôvodnenie: 
Gramatická úprava. 	O 	A 	Text upravený. 	
MK SR 	K Čl. I k bodu 42 
Odporúčame slovo "formuláru" nahradiť slovom "formulára". 
odôvodnenie: 
Jazyková úprava. 	O 	A 	Text upravený. 	
MK SR 	K Čl. I k bodu 44 
V § 35 ods. 2 odporúčame slovo "na" nahradiť slovom "v". 
Odôvodnenie: 
Jazyková úprava. 	O 	N 	Po konzultácii s jazykovou poradňou text ponechaný v navrhovanom znení. 	
MK SR 	K Čl. I k bodu 63 
1. V § 53 ods. 2 odporúčame preformulovať takto: 
"(2) Na písomné vyhotovenie rozhodnutia o určení colného dlhu v colnom konaní sa ustanovenia všeobecného predpisu o správnom konaní o náležitostiach rozhodnutia nevzťahujú.". 
Odôvodnenie: 
Legislatívno-technická pripomienka, zosúladenie s ods.5. 

2. V § 54 ods. odporúčame slová "od ktorej sa požadovala" nahradiť slovami "ktorá poskytla". 
Odôvodnenie: 
Legislatívno -technická pripomienka, zosúladenie terminológie s ods. 2 a 3 a § 55 ods. 1. 

3. V § 55 ods. 3 v úvodnej vete odporúčame vypustiť slová "táto osoba". 
Odôvodnenie: 
Nadbytočnosť. 

4. V § 55 ods. 8 štvrtej vete slovo "od" odporúčame nahradiť slovami "odo dňa". 
Odôvodnenie: 
Legislatívna pripomienka. 	O 	ČA 	K pripomienke č. 1 - čiastočne akceptovaná. Prvá veta odseku preformulovaná v zmysle pripomienky a druhá veta ponechaná. 

K pripomienke č. 2 - neakceptovaná. Navrhovaná formulácia zodpovedá zámeru predkladateľa. 

K pripomienke č. 3 - akceptovaná. Text upravený. 

K pripomienke č. 4 - akceptovaná. Text upravený. 	
MK SR 	K poznámke pod čiarou k odkazu 60c 
Odporúčame uviesť ešte aspoň jeden všeobecne záväzný právny predpis. 
Odôvodnenie: 
Legislatívno-technická pripomienka. 	O 	N 	Navrhované znenie poznámky pod čiarou je v súlade s LPV SR. 	
MK SR 	K Čl. I k bodu 81 
V § 84b ods. 1 až 3 odporúčame slovo "bezodkladne" nahradiť počtom dní, alebo za slovo bezodkladne vložiť počet dní, na ktoré sa táto výnimka vzťahuje. 
Odôvodnenie. 
Legislatívna pripomienka z dôvodu právnej istoty. 	O 	A 	Text upravený tak, že neobsahuje podmienku bezodkladného oznámenia colného deliktu alebo colného priestupku. 	
MV SR 	K čl. I bodu 30 
K čl. I bodu 30: V navrhovanom § 24 ods. 1 odporúčame slová „Colný konaním“ nahradiť slovami „Colným konaním“. 	O 	A 	Text upravený. 	
Verejnosť 	§ 55 
Zväz logistiky a zassielateľov SR predkladá nasledovné návrhy 

§ 55 
V súlade s čl. 151 ods. 7 Vykonávacieho nariadenia EK k Colnému kódexu Únie navrhujeme doplniť možnosť poskytnúť ručiteľské vyhlásenie formou elektronického dokumentu, v ktorom rukou písaný text podľa prílohy 32-01, 32-02 alebo 32-03 Splnomocňovacieho nariadenia EK k Colnému kódexu Únie bude nahradený písomným vyhlásením ručiteľa opatreným zaručeným elektronickým podpisom osoby uvedenej v § 55 ods. 11 tohto zákona. 

§ 55 ods. 11 
Navrhujeme doplniť elektronický spôsob predkladania zoznamu oprávnených osôb podľa tohto ustanovenia, rovnako zo strany colného úradu potvrdenie aktualizácie tohto zoznamu elektronickou formou. Takýto spôsob zrýchli výmenu informáciu medzi ručiteľom a colným úradom a eliminuje možnosti zneužitia oprávnení. Papierová forma zoznamu oprávnených osôb sa dnes uplatňuje pri zjednodušených postupoch schváleného príjemcu resp. odosielateľa. Na základe praktických skúseností je známe, že zmena tohto zoznamu trvá niekoľko mesiacov. Dlhý byrokratický proces obmedzuje obchodné aktivity držiteľov povolení. 
 	O 	ČA 	K pripomienke k § 55 - neakceptovaná. V súčasnosti nie je zámerom predkladateľa uplatniť fakultatívne ustanovenie čl. 151 ods. 7 vykonávacieho nariadenia. 

K pripomienke k § 55 ods. 11 - akceptovaná vzhľadom na navrhované znenie § 85 ods. 4 zákona. 
 	
ÚOOÚ 	čl. I bod 21. § 18a ods. 2, bod 32. § 26 ods. 2 a bod 63. § 55 ods. 2 písm. b) 2. bod 
Dávame do pozornosti, aby všeobecne záväzné právne predpisy, ktoré vydá Ministerstvo financií Slovenskej republiky nešli nad rámec tohto návrhu zákona, pokiaľ pôjde o spracúvanie osobných údajov fyzických osôb. 

Odôvodnenie: 
Podľa § 10 ods. 2 zákona č. 122/2013 Z. z. o ochrane osobných údajov je možné spracúvanie osobných údajov dotknutých osôb, fyzických osôb, bez ich súhlasu, ak osobitný zákon ustanovuje účel spracúvania osobných údajov, okruh dotknutých osôb a zoznam osobných údajov respektíve ich rozsah. 	O 	A 	 	
ÚOOÚ 	čl. I bod 63. § 55 ods. 11 
Navrhujeme konkrétnejšie zadefinovať aké osobné údaje je osoba uvedená v odseku 2 povinná prekladať finančnému riaditeľstvu, nakoľko sme toho názoru, že súčasné znenie („zoznam osôb“) nie je dostatočne konkrétne. 

Odôvodnenie: 
Podľa § 10 ods. 2 zákona č. 122/2013 Z. z. o ochrane osobných údajov je možné spracúvanie osobných údajov dotknutých osôb, fyzických osôb, bez ich súhlasu, ak osobitný zákon ustanovuje účel spracúvania osobných údajov, okruh dotknutých osôb a zoznam osobných údajov respektíve ich rozsah. 	O 	A 	Znenie § 55 ods. 11 upravené.